**Referat fra styremøtet i Selskapet AS**

**Dato** : 07.08.20xx

**Tid** : kl. 17:00 - 19:15

**Sted** : Bedriftens lokaler, Industriveien 45

**Til stede :** Anne Arnesen, Bernt Bakke, Cecilie Christensen og David Davidsen

 Fra administrasjonen møtte daglig leder Erik Erstad og økonomisjef Fredrik Finans (referent).

Styret var fulltallig og beslutningsdyktig. Dagsorden ble gjennomgått og det var ingen kommentarer til innkallingen.

**1. Oppfølgings- og orienteringssaker**

**1.1.Referat fra forrige styremøte**

Referat fra styremøte 05.06.20xx ble godkjent og signert av styrets medlemmer.

**1.2 Oppfølgingssaker**:

 ***1.2.1 Forhandleravtale med selskap XY AS***Daglig leder redegjorde for status. Nytt forhandlingsmøte med selskap XY AS avtalt til 15. mars.

***1.2.2 Status rekruttering ny markedssjef***

Selskapet har identifisert flere kompetente kandidater og er i sluttfasen av rekrutteringsprosessen. Ny informasjon på neste styremøte

**1.3. Daglig leders orientering**

Daglig leder orienterte om generelt god aktivitet i markedet. Ordrereserven utgjør p.t. kr 5,5 mill., en økning på kr 1,5 mill. siden sist styremøte Selskapet mottar mange forespørsler og har p.t. avgitt tilbud på ca. kr 2,0 mill. Intet spesielt å bemerke i forhold til organisasjon, korttids sykefravær er på 2,2% og langtids sykefravær på 0% siste måned.Daglig leder gjennomgikk regnskap pr 30.06. Akkumulert omsetning var kr 7 mill. mot kr 6,2 mill. i samme periode i fjor. Bruttofortjenesten viser en positiv utvikling både målt i kroner og i prosent, hovedsakelig grunnet prisøkninger iverksatt med virkning fra 1.1. Driftsresultatet pr juni utgjorde kr 1,2 mill., en fremgang på 0,4 mill. sammenlignet med regnskap pr juni i fjor

*Styret tok daglig leders orientering til etterretning.*

**2. Beslutningssaker**
**2.1 Finansiering av bilpark**

Daglig leder hadde fremsendt forslag til finansiering av selskapet bilpark i forkant av møtet.

*Styret ga sin tilslutning til daglig leders anbefaling og ga daglig leder fullmakt til å inngå rammeavtale for finansiering av selskapet bilpark.*

### **3. Diskusjonssaker**

**3.1 Henvendelse fra selskap A om mulig joint-venture i marked B.**Styret diskuterte saken. Ut fra vårt kjennskap til selskap A og marked B kan det være nyttig å drøfte muligheter for samarbeid med selskap A. Basert på den foreliggende informasjon kan imidlertid ikke styret avgjøre hvorvidt et joint-venture er den mest formålstjenlige eller fornuftige samarbeidsform.

*Styret ba daglig leder om å melde tilbake til selskap A at vi er interessert i å drøfte et mulig samarbeid. Administrasjonen må evaluere samarbeidsform og identifisere hvilke finansielle – og menneskelige ressurser som vil kreves fra vår side. Styret ba daglig leder eventuelt om å forberede en beslutningssak til neste styremøte.*

### **4. Eventuelt**

Ingen saker meldt under dette punktet.

Bergen, 07.08.20xx

 *…………………… ………………… …………………… ……………………*

Anne Arnesen Bernt Bakke Cecilie Christensen David Davidsen